Radio-télévision belge de la Communauté française

Radio-télévision belge de la Communauté française (lyh. RTBF) on Belgian ranskankielinen yleisradioyhtiö. Maan muut yleisradioyhtiöt ovat hollanninkielinen Vlaamse Radio- en Televisieomroeporganisatie (VRT) ja saksankielinen Belgischer Rundfunk (BRF). 
Historia
RTBF:n ensimmäinen edeltäjä Institut National de Radiodiffusion (INR) perustettiin vuonna 1930, jolloin valtakunnallisesta radiosta tuli valtion monopoli. Vuosina 1940–1945 INR:n toiminta keskeytyi toisen maailmansodan takia. Kaikki lähettimet tuhottiin, jotta saksalaiset miehittäjät eivät voisi käyttää niitä. Toiminta saatiin nopeasti käynnistettyä uudelleen sodan päätyttyä.

INR lähetti ensimmäiset televisio-ohjelmansa vuonna 1953. Télé-Bruxelles -niminen kanava lähetti aluksi kaksi tuntia iltaisin kuutena päivänä viikossa. Suuri osa ohjelmistosta tuli Ranskan yleisradiolta Radiodiffusion-Télévision Françaiselta. Vuonna 1956 INR alkoi tuottaa omia uutislähetyksiä.

Vuonna 1960 INR korvattiin uudella yhtiöllä Radiodiffusion-télévision belge (RTB). Tällöin myös ranskan- ja hollanninkieliset toiminnot eriytyivät. Vuonna 1971 nähtiin ensimmäiset väritelevisiolähetykset. Liègeen ja Charleroihin perustettiin alueelliset tuotantokeskukset vuonna 1976.

Nykyisen nimensä yhtiö sai vuonna 1977, jolloin yleisradiotoiminta siirtyi valtiolta kieliyhteisöille ja ranskankielisestä yleisradioyhtiöstä tuli Radio-Télévision belge de la Communaité française (RTBF). Samana vuonna perustettiin toinen ranskankielinen tv-kanava RTBis.

RTBF joutui 1980-luvun kuluessa taloudellisiin vaikeuksiin ja vuonna 1989 lisätulojen hankkimiseksi sallittiin kaupallisten mainosten esittäminen.

 Organisaatio 
RTBF:n johtokunta koostuu 12 vaaleilla valitusta Brysselin ja Vallonian parlamenttien ranskankielisistä edustajista. Näiden lisäksi johtokuntaan kuuluu 2 komissaaria. Yhtiön toimitusjohtaja on Jean-Paul Philippot, joka aloitti virassaan helmikuussa 2001.

RTBF on jäsenenä Euroopan yleisradiounionissa (EBU). Yhtiön pääkonttori sijaitsee Brysselin pääkaupunkialueella, Schaerbeekin kunnassa. 

Kanavat
Televisio
LogoKanavan nimiAihealueet80x80pxLa Uneuutiset, viihde ja tapahtumat80x80pxTipiksarjat, kulttuuri ja urheilu80x80pxLa Troiskulttuuri ja nuorille suunnattu sisältö80x80pxArte BelgiqueArten belgialainen paikalliskanava
Lähde:
Radio
LogoKanavan nimiAihealueet80x80pxLa Prem1èreuutiset, ajankohtaisohjelmat, kulttuuri, musiikkiVivaCitéurheilu, kuulijoita osallistavat ohjelmat80x80pxMusiq3klassinen musiikki, ooppera, jazz, konsertit80x80pxClassic21pop- ja rock, liikennetiedotteet80x80pxTipiknuorten aikuisten ohjelmat80x80pxTarmacnuorten (15–24 -vuotiaat) ohjelmat80x80pxJam.valtavirran ulkopuolinen musiikki, nousevat artistit80x80pxViva+nostalgiset ohjelmat 1960- ja 1970-luvuiltaRTBF MixLa Prem1èren, Classic21:n ja VivaCitén sisältöjä Flanderissa asuville ranskankielisille
Lähde:

Logot

Lähteet

Luokka:Vuonna 1930 perustetut radioasemat

Aiheesta muualla

 RTBF.be 

Luokka:Julkisen palvelun mediayhtiöt
Luokka:Belgialaiset yritykset
Luokka:Vuonna 1930 perustetut radioasemat
Luokka:Vuonna 1953 perustetut televisiokanavat
Luokka:Belgialaiset televisiokanavat